Tulsa

Tulsa város az Amerikai Egyesült Államokban, Oklahoma államban, Tulsa megye székhelye. Az Amerikai Egyesült Államok 46. legnagyobb városa. Népessége 2015-ben 403 505 fő volt. Fekvése Az Arkansas folyó partján fekszik, Oklahoma állam északkeleti részén található. Éghajlata Az éves csapadékmennyiség 1 080 mm, az évi középhőmérséklet 16 °C, a valaha mért legmagasabb hőmérséklet 46 °C volt, ezt 1936. augusztus 10-én mérték. A leghidegebb 1930. január 22-én volt, -26,7 °C. Tavasszal és nyáron gyakoriak a zivatarok, időnként tornádók is előfordulnak, legutóbb 2017. augusztus 6-án. Évente átlagosan 24,4 cm hó hullik, az átlagos évi csapadékmennyiség 1 040 mm. Története 1828 és 1836 között lochapoka és krík indiánok laktak a területen. A város neve a krík Tallasi szóból ered, ami öreg várost jelent. A város első polgármesterét, Edward Calkinst 1898. január 18-án választották meg. 1901-ben megépült a város első olajkútja, a Sue Bland no.1. 1909-re az kőolajipar fellendülésének köszönhetően Tulsa lakossága 18 000 főre emelkedett. 1921. május 31-én etnikai zavargások törtek ki a város Greenwood negyedében, 39 (16 fehér, 23 fekete bőrű) ember halálát és jelentős anyagi kárt okozva. 1927-ben Cyrus Avery kampányt indított a 66-os útvonal (a Route 66) létrehozására. Terveihez a texasi Amarillo, és szülővárosa, Tulsa között már meglévő útvonalat használta fel. 1949. július 7-én Dawson város Tulsa része lett, így területe 6.5 km²-rel, lakossága 3 500 fővel nőtt. Az 1950-es években a Time magazin az USA legszebb városának választotta. 1970-ben megnyílt az ország egyik leghosszabb kikötője, a Catoosa. 1982-ben az olajárak zuhanása miatt gazdasági recesszió következett be a városban, ami egy évtizedig tartott. A város arénája, a César Pelli által tervezett, kosárlabdának, jégkorongnak, valamint koncerteknek helyet adó BOK Center 2008. augusztus 30-án nyílt meg. Gazdaság A város legfontosabb ágazata az olajipar, az 1920-as évektől a világ olajfővárosának számított, ebben az időben 400 olajcégnek volt itt központja. A városban az alábbi vállalatoknak van központja: Aaon, Dollar Thrifty Automotive Group, Oneok, SemGroupStat, SoftWilliams Companies, BOK Financial Corporation. A településen található a BNSF Railway egyik rendezőpályaudvara. Népesség A 2010-es népszámlálás szerint: fehér 62,6% (ebből 57,9% nem spanyol eredetű fehér), afroamerikai 15,6%, indián 5,3%, ázsiai 2,3%, hawaii és egyéb csendes-óceáni 0,1%, egyéb 8%, két vagy több rasszhoz tartozó 5,9%, spanyol eredetű 14,1% (ebből 11,5% mexikói). A népesség 2010-ben 391 306 fő volt, a háztartások száma 163 975, 95 246 család él a városban, a háztartások 34,5%-át egy fő alkotja. A város lakosságának átlagéletkora 34 év, a kor szerinti eloszlás szerint a lakosság 24,8%-a 18 év alatti, 10,8%-a 18 és 24 év közötti, 29,9%-a 25 és 44 év közötti, 21,5%-a 45 és 64 év közötti, 12,9%-a pedig 65 éves vagy annál idősebb. 100 nőre átlagosan 93,5 férfi jutott. Az egy főre jutó jövedelem átlagosan 26 727 dollár. A lakosság 19,4%-a él a szegénységi küszöb alatt. A 25 év feletti lakosság 29,8%-a rendelkezik diplomával. Oktatás A városnak jelenleg 15 felsőoktatási intézménye van, ebből 2 magánegyetem. A fontosabb intézmények: Central High School, 1906-ban alapították Tulsa High School néven. Booker T. Washington főiskola, 1913-ban alapították. Bishop Kelly főiskola, római katolikus iskola, 1960-ban alapították. Cascia Hall főiskola, római katolikus iskola, 1926-ban alapították. Holland Hall főiskola, 1922-ben alapították. Tulsai egyetem, 1894-ben alapították, jelenleg 348 karon 4 412 hallgatója van. Oral Roberts egyetem, 1963-ban alapították, jelenleg 4 000 hallgatója van. Spartan College, repüléstani és műszaki intézmény, 1928-ban alapították. Média A város vezető újsága az 1905-ben alapított Tulsa World. Tulsának van az 59. legnagyobb televíziópiaca az Egyesült Államokban. Kultúra A városban született a Western swing zenei műfaj. Tulsában játszódó filmek, sorozatok: The Oklahoma Kid, Rodney, Rumble Fish, Watchmen, Tulsa királya Közlekedés A várost érintő fontosabb utak az Interstate 44, az Interstate 244, és a Route 66. A város buszvállalata, a Tulsa Transit 21 útvonalon 97 járművet üzemeltet. A Tulsai Nemzetközi Repülőtér 9 kereskedelmi járatot és évi 3 millió utast fogad, 2007-ben kibővítették. A város másik repülőtere a Richard Lloyd Jones Jr. repülőtér, amely a város nyugati részén található és Oklahoma állam legforgalmasabb repülőtere. Sportélete A város női kosárlabdacsapata 2010-től 2015-ig a Tulsa Shocks volt. 1999 és 2011 között ATP-tenisztornát rendeztek itt. A város labdarúgócsapata a Tulsa Roughnecks, amely az United Soccer League-ben szerepel, mérkőzéseit az ONEOK Fielden játssza. A legnépszerűbb sportágak a labdarúgás, a jégkorong, a baseball, a golf és a kerékpározás. A városban rendezik meg évente a Chili Bowl fedettpályás motorversenyt. Nevezetességei Az 1939-ben megnyílt Philbrook művészeti múzeum, az USA 50 legjobb szépművészeti múzeumának egyike. Az Edward Buehler Delk tervezte 104,5 m magas Philtower épület, 1928-ban készült el. Az 1943-ban megnyílt Gilcrease Múzeum, nevét Thomas Gilcrease műgyújtőről kapta. A Minoru Yamasaki által tervezett Tulsa Performing Arts Center, ami 1977 márciusában nyílt meg. Woody Guthrie Center, 2013-ban nyílt meg. Tulsai Légi és Űrmúzeum és Planetárium Art déco Múzeum Woodward park, 18 hektáros botanikus kert és arborétum, nevét Helen Woodwardról, eredeti tulajdonosáról kapta. Az 1953-ban készült, olajipari munkást ábrázoló, 23 m magas, 19 700 kg súlyú Golden Driller szobor, az USA 6. legmagasabb szobra. Tulsai állatkert, 2005-ben a Microsoft Game Studios az Amerikai Egyesült Államok kedvenc állatkertjének választotta. Testvérvárosai Nevezetes szülöttei Pamela Bach, színésznő Dick Bass, vállalkozó, hegymászó Elvin Bishop, énekes Garth Brooks, countryénekes Elizabeth Carolan, birkózó David Duke, politikus Blake Edwards, filmrendező Felix Jones, amerikaifutball-játékos Jennifer Jones, színésznő Dallas Keuchel, baseball-játékos Kenny Monday, olimpiai bajnok birkózó John Starks, kosárlabdázó Heather Langenkamp, színésznő Patti Page, énekesnő Daniel Patrick Moynihan, politikus, szociológus Jeanne Tripplehorn, színésznő Alfre Woodard, színésznő, producer Bill Hader, színész-humorista Jegyzetek További információk Az egyetem honlapja (angolul) A visit Tulsa oldala (angolul) A város története (angolul) A Tulsa Performing Arts Center honlapja (angolul)